

**REGULAMENTUL DE ORGANIZARE ȘI FUNCȚIONARE A DEPARTAMENTULUI DE STUDII ÎN LIMBI STRĂINE**

**REG 01 - DSLS**

**Aprobat Senat:**

**Conf. univ. dr. Claudia GILIA**

|  |  |  |  |
| --- | --- | --- | --- |
| Responsabilităţi | Nume, prenume | Funcţia | Semnătura |
| Elaborat | Conf. univ. dr. Maria-Luiza HRESTIC | Director DSLS |  |
| Verificat | Prof. univ. dr. Florin RADU | Prorector dezvoltare instituțională și relații internaționale |  |
| Conf. univ. dr. Adrian ȚUȚUIANU | Președinte Comisia pentru regulamente, metodologii și proceduri |  |
| Avizat | Conf. univ. dr. ing. Ioan-Corneliu SĂLIȘTEANU | Rector |  |

|  |  |  |
| --- | --- | --- |
| EDIŢIA: **2** |  | REVIZIA: **0** 1 2 3 4 5 |
|  |  |  |
| Intră în vigoare începând cu data de: **XX/XX/2024** | | |
| Aprobat **HSU Nr. XX/XX/2024** | | |

CUPRINS

[Capitolul I](#_Toc169466868) - [DISPOZIȚII GENERALE 3](#_Toc169466869)

Capitolul II - ORGANIZARE ȘI FUNCȚIONARE........................................................................4

[Capitolul III](#_Toc169466870) - [ATRIBUȚII.](#_Toc169466871)......................................................................................................................5

[Capitolul IV](#_Toc169466872) - [FINANȚARE 6](#_Toc169466873)

[Capitolul V](#_Toc169466874) - [DISPOZIȚII TRANZITORII ȘI FINALE 6](#_Toc169466875)

# CAPITOLUL I

# DISPOZIȚII GENERALE

**Art 1.** Departamentul de Studii în Limbi Străine (DSLS) funcționează în cadrul Universității „Valahia” din Târgoviște (UVT) în conformitate cu normativele Uniunii Europene în domeniu, cu reglementările Legii Învățământului Superior nr. 199/2023 cu modificările și completările ulterioare, cu prevederile Cartei Universitare, cu dispozițiile programelor-cadru europene ce urmează a fi accesate și pe baza prezentului regulament aprobat de către Senatul UVT.

**Art. 2.** Potrivit organigramei UVT aprobate de Senatul UVT, DSLS se subordonează direct Prorectorului care răspunde de dezvoltare instituțională și relații internaționale, respectiv Rectorului și Senatului UVT.

**Art. 3.** Sediul DSLS se află în Municipiul Târgoviște, strada Aleea Sinaia, nr. 13.

**Art 4.** Misiunea Departamentului de Studii în Limbi Străine este aceea de a contribui la internaționalizarea Universității „Valahia” din Târgoviște prin susținerea dezvoltării și sustenabilității programelor de studii în limbi străine.

**Art. 5.** Pentru îndeplinirea misiunii sale DSLS își asumă rolul de:

(1) a contribui la consolidarea unor relații sustenabile cu parteneri externi - organizații și instituții universitare și academice internaționale, precum și cu organisme europene și internaționale;

(2) a crea un cadru favorabil dezvoltării programelor de studii în limbi străine, prin colaborarea cu structurile interne ale universității ce au atribuții directe și indirecte în organizarea și funcționarea programelor de studii, prin:

a) a organiza cursuri de pregătire a cadrelor didactice din UVT, în vederea dobândirii de competențe pentru limbile de circulație internațională, în scopul predării în cadrul programelor de studii și a modulelor în limbă străină;

b) a atrage/recruta studenți străini.

(3) a dezvolta parteneriate solide de colaborare cu universități din țară, dar mai ales din străinătate, care să favorizeze creșterea calității și a vizibilității internaționale a ofertei educaționale în limbă străină;

(4) a gestiona judicios resursele UVT repartizate pentru asigurarea realizării activităților DSLS.

**Art. 6.** Scopul colaborării DSLS cu structurile interne ce au atribuții directe și indirecte în organizarea și funcționarea programelor de studii este acela de a asigura cadrul pentru gestionarea flexibilă și coerentă a oportunităților și problemelor educaționale, administrative, sociale, aferente programelor de studii în limbi străine, astfel încât să contribuie la dinamismul acțiunilor, deciziilor și a coerenței managementului, aferente direcțiilor de colaborare.

**Art. 7.** Principalele direcții de colaborare ale DSLS cu structurile interne sunt:

(1) susținerea inițierii de către facultăți a unor programe de studii în limbi străine;

(2) organizarea de cursuri de limbă străină împreună cu Departamentul de Litere din cadrul Facultății de Științe Politice, Litere și Comunicare a UVT, precum și cu colaboratori externi;

(3) crearea unui cadru flexibil, coerent pentru promovarea, integrarea și credibilizarea ofertei programelor de studii în limbi străine.

**Art. 8.** DSLS urmărește ca prin toate acordurile stabilite cu partenerii străini (în vederea realizării unor programe de studii în limbi străine) să se asigure dezvoltarea universității și promovarea intereselor și a vizibilității acesteia pe plan european și internațional.

**CAPITOLUL II**

**ORGANIZARE ȘI FUNCȚIONARE**

**Art. 9.** Pentru realizarea misiunii sale, DSLS are în vedere colaborarea cu următoarele structuri interne ale UVT: Senat; Consiliul de Administrație (CA); facultăți; departamente de la nivelul Universității și departamente didactice; compartimente și comisii de la nivelul Universității; Liga studenților și alte structuri ale universității implicate în asigurarea funcționării activității DSLS.

**Art. 10.** DSLS este condus de un director, funcția fiind ocupată prin concurs, în condițiile legale privind înscrierea și participarea la concurs.

**Art. 11.** Directorul DSLS are ca principale atribuții conducerea operativă a DSLS, punerea în aplicare a deciziilor structurilor de conducere ale UVT (Senat, Consiliul de Administrație), stabilirea obiectivelor DSLS prin planul operațional anual, planificarea activităților și managementul resurselor, riscurilor și potențialelor discontinuități pentru asigurarea realizării obiectivelor și misiunii DSLS, evaluarea rezultatelor activităților întreprinse. Astfel, directorul DSLS:

(1) analizează, reevaluează atribuțiile și obiectivele specifice ale DSLS și propune spre aprobare modificarea regulamentului de organizare și funcționare al DSLS, în urma formulării de ipoteze/ premise acceptate prin consens, la nivelul departamentului, atunci când este cazul;

(2) planifică, organizează și supraveghează realizarea activităților aferente obiectivelor din planul operațional al DSLS.

Obiectivele din planul operațional al DSLS sunt:

1. pregătirea cadrelor didactice din UVT în scopul predării în limbă străină a cursurilor;
2. atragerea/recrutarea de studenți străini;
3. dezvoltarea de parteneriate solide de colaborare cu universități din țară, dar mai ales din străinătate, care să favorizeze creșterea calității și a vizibilității internaționale a ofertei educaționale în limbă străină.

(3) analizează și evaluează rezultatul activităților întreprinse, potrivit misiunii, rolului și direcțiilor de colaborare asumate și propune spre avizare/aprobare planul operațional al DSLS;

(4) analizează, evaluează problemele, oportunitățile de dezvoltare și gestionează comunicarea la nivel departamental și interstructural pentru identificarea de soluții, strategii de susținere a dezvoltării programelor de studii în limbă străine;

(5) propune conducerii universității inițierea unor invitații către personalități din universități din străinătate, încheierea de parteneriate și colaborări cu parteneri străini pentru dezvoltarea de programe de studii în limbi străine, module de curs, materiale didactice, proiecte, conferințe cu scopul consolidării unor relații sustenabile și creșterii vizibilității la nivel internațional a UVT.

# CAPITOLUL III

# ATRIBUȚII

**Art. 12.** Atribuțiile DSLS - care derivă din misiunea fundamentală a acestuia de susținere a dezvoltării programelor de studii în limbi străine ale UVT - sunt următoarele:

(1) crează cadrul pentru gestionarea flexibilă și coerentă a oportunităților și problemelor educaționale, administrative, sociale, aferente programelor de studii în limbi străine, prin colaborarea cu structurile interne ale universității, ce au atribuții directe și indirecte în organizarea și funcționarea programelor de studii în limbi străine;

(2) inițiază propuneri de parteneriate și colaborări cu universități, instituții academice, organisme ale UE și non UE, organizații internaționale, pentru dezvoltarea de programe de studii în limbi străine, module de curs, materiale didactice, proiecte, conferințe, vizite cu scopul consolidării unor relații sustenabile și creșterii vizibilității UVT la nivel internațional;

(3) identifică resursele umane și materiale necesare realizării activităților DSLS;

(4) promovează programele de studii în limbi străine inițiate de facultăți pentru crearea unui cadru comun de promovare și creștere a atractivității programelor de studii în limbi străine ale UVT.

# CAPITOLUL IV

# FINANȚARE

**Art. 13.** Acoperirea cheltuielilor, evaluate prin necesarul anual de achiziții al Departamentului de Studii în Limbi Străine, se realizează din fondurile Universității „Valahia” din Târgoviște. Cheltuielile ocazionate de organizarea activităților pe problematici de colaborare, cooperare, vizite, cu scopul consolidării unor relații sustenabile și creșterii vizibilității la nivel internațional a UVT se realizează din fondurile Universității „Valahia” din Târgoviște.

# CAPITOLUL V

# DISPOZIȚII TRANZITORII ȘI FINALE

**Art. 14.** La data intrării în vigoare a prezentului regulament se abrogă orice prevedere contrară.

**Art. 15.** Prezentul Regulament a fost avizat de către Consiliul de Administraţie al Universităţii „Valahia” din Târgovişte în data de XX/XX/XXXX, a fost aprobat de către Senatul Universităţii „Valahia” din Târgovişte în data de XX/XX/XXXX și intră în vigoare de la data aprobării sale.